Minult on nüüd mitu korda juba jõutud küsida, et kas kokad teevad siis kõik need asjad tõesti seal üleval su silme all valmis? Tõsi on see, et suurem töö on ikka ettevalmistusköögis ära tehtud. Nii nagu veis on mitu tundi ahjus küpsenud, nii on tehtud ka kõik muud ettevalmistused, et üles jääks vähe sebimist: serveerimine ning ehk ka kastmete ja soojade lisandite valmistamine. Igal juhul tuleb siin ka mainida  teisi kokkasid, sest pardale mahtus küll vaid 3, aga ka peakokk ei võtnud kogu au endale, vaid viitas meie kahtlaselt rippuvat lauda alt pidevalt silmanud valgerüülaste rivile.